钦定古今图书集成/方舆汇编/边裔典/第089卷 > 杜佑通典 > 《南蛮序略》
## 钦定古今图书集成/方舆汇编/边裔典/第089卷 > 杜佑通典 > 《南蛮序略》

南蛮。其在唐虞与之要质，故曰要服。夏、商之时，渐为
边患。暨于周代，党众弥盛。故《诗》曰：“蠢尔荆蛮，大邦为
仇。”至楚武王时，蛮子与罗子共败楚师，杀其将屈瑕，
楚师后振，遂属于楚。及吴起、相悼王，南并蛮、越，遂有
洞庭、苍梧之地。秦昭王使将伐楚，略取蛮夷，置黔中
郡。汉兴以后，时有寇盗，其西南诸夷夜郎之属悉平

汉将刘尚战败，数岁方平。顺帝时，武陵太守增其租
赋，蛮又举种反，杀乡吏。东晋时，沔中蛮因刘石乱后，
渐徙于陆浑以南，遍满山谷。宋、齐以后，荆、雍二州各
置校尉以抚宁之。郡蛮酋帅多受南北朝封爵，至后
魏末，暴患滋甚，僭称侯王，屯据峡路，断绝行旅。周武
帝遣陆腾大破之。其獠初因蜀李势乱，后自蜀汉山
谷出，侵扰郡县。至梁时，州郡每岁伐獠以利。及后周
平梁、益，自尔遂同华人矣。以其黔中东谢、西谢，自古
不臣中国。大唐贞观以后，置羁縻州领之。